Kogeneracija
Kogeneracija je postupak za istovremenu proizvodnju električne energije i toplote. Takav način upotrebe znači da se iz iste količine goriva dobija, pored električne energije još i dodatna toplotna energija što omogućava podizanje stepena iskorištenja hemijske energije goriva. Sagorijevanjem fosilnih goriva ili upotrebom druge vrste primarnih izvora toplote u energetici, nastaje velika količina toplote niskog potencijala (tj. niske temperature). Ona se (kod SUS motora i turbina) mora odvesti rashladnim sistemom. Ova količina toplote predstavlja toplotne gubitke u procesu transformacije hemijske energije u mehanički rad. Ova toplote se, s obzirom na fizikalna ograničenja (Carnotov ciklus) ne može iskoristiti za proizvodnju mehaničkog rada, niti električne energije. Ovu energiju je pogodno iskoristiti za zagrijavanje tople vode, za grijanje stanova i u slične svrhe. Tako se istovremeno proizvodi i električna energija, a otpadna toplota se koristi za druge namjene i korisna je. Na ovaj način se može postići koeficijenat iskorištenja od 80%.